Jeg vil starte med at sige at jeg ALDRIG har været udsat for dårligere service end den jeg har fået hos Telenor.

Det hele starter for godt 2 måneder siden, da min kone og jeg beslutter os for at skifte til Telenor. Bare oprettelsen ved butikken i Kolding Storcenter tog over 1 ½ time (og det var fra da vi fik hjælp). Dette overlever vi.
Vi får tilmeldt det hele til PBS og får lovet, samt regner med at det hele bare spiller maks derfra.
Det viser sig langtfra at være sandheden.

Lige pludselig får jeg så en regning ind med posten. På denne regning kan jeg blandt andet se at jeg skal betale 49 kr for et faktureringsgebyr. Denne regning tager jeg med ud til butikken, og de fortæller mig så først nu at det er normalt, hvis den ikke er nået at blive tilmeldt. Dette klager jeg over, da jeg ikke er vidende om dette gebyr da jeg købte mine produkter. Personalet laver så en kreditnota på de 49 kr, og så er dette fint for mig.

Da jeg så er ude i butikken, indlevere jeg min nye telefon til reparation. Når folk ringede til mig, kunne de høre deres egen stemme i telefonen, altså et form for ekko. 
Da telefonen kommer tilbage, skriver værkstedet at de ikke har lavet noget ved telefonen, da de ikke kunne finde nogen fejl. Jeg prøver så at foretage et opkald imens jeg står i butikken, og ganske som forventet så er der stadig et ekko for modtageren af opkald. Personalet i butikken prøver nu selv, samt med deres egne sim-kort og konstatere hurtigt at jeg har ret.
Den skal så sendes til reparation IGEN. Jeg får af vide at dette skal jeg forvente tager 14 dage.

Omkring tirsdag d 15 december modtager jeg så en sms hvor der står at reparationen er forlænget med yderligere op til 7 dage. I går, søndag d 20 december modtager jeg så endnu en sms hvori der står at reparationen nu igen er forlænget, men uden nogen tidshorisont.

Og nu siger jeg STOP. Jeg vil ikke finde mig i at blive holdt for nar. Det er næsten 2 måneder siden jeg købte min telefon. Jeg har brugt den i 1 uge, hvor den ikke virkede. Jeg vil ikke betale til en telefon jeg ikke har.
Det værste jeg har foretaget er at skifte til Telenor.
I første omgang skal jeg, fra en medarbejder i butikken, høre at jeg eventuelt kan henvende mig til Sony da det er dem som bestemmer. Dette skal jeg IKKE. Jeg har ikke købt en telefon af Sony, men en telefon af Telenor. Hvordan i håndtere sagen med Sony, kommer ikke mig ved og dette er jeg faktisk også ligeglad med.

Da jeg så ringer ind til Kundeservice, bliver jeg stillet om til jeres Værksted. Her skal jeg IGEN høre på en eller anden medarbejder, som overhovedet ikke kan tage nogen beslutninger. Han siger bare at de prøver at kontakte leverandøren. Ja dette regner jeg sgu også med at i gør, og har gjort inden jeg bliver nød til at kontakte jer. 
Jeg beder om at blive stillet om til en som kan tage en beslutning, men dette nægter den pågældende medarbejder. Jeg har ALDRIG nogensinde været så sur på en virksomhed eller fortrudt et køb så meget som jeg gør her hos Telenor. Som det er nu, så vil jeg gøre alt for at advare folk imod at skifte til jer. 

Jeg har yderligere talt med en fra Telenors værksted som heller ikke kunne finde ud af noget, og da jeg så beder ham om at stille mig om til en som kan, siger han at det han ikke og smider derefter røret på.

Så har jeg talt med butikchefen for Telenors Bilka butik i Kolding Storcenter. 
Også hun er fuldstændig ligeglad. Det eneste svar man får er, jeg ringer lige til værkstedet for at høre dem hvor telefonen er. Dette selvom jeg siger flere gange til hende DEN ER VED LEVERANDØREN !!!! Fat det dog.

Efter samtalen med Butikchefen, har jeg nu indgivet en klage til forbrugerklagenævnet. Som jeg også havde talt med inden jeg ringede til butikchefen, men gæt hvad... Hun var også ligeglad med dette...

Når man kontakter jer er det som om at man enten møder en som er ligeglad eller som ikke kan beslutte noget.

Jeg har ALDRIG nogensinde fortrudt et køb så meget.

Så derfor, vil jeg anbefale ALLE om at de ABSOLUT ikke skal købe et produkt hos telenor. Det lyver ved oprettelsen, de lyver ved ang reparation og de lyver (overholder) om købeloven.